ZŠ s MŠ Oščadnica 1374, 023 01

**Plán práce koordinátora SPJ a prevencie drogových závislostí**

**na školský rok 2023/2024**

Koordinátor SPJ a prevencie drogových závislostí: Mgr. Martina Kučáková

Prevencia voči drogovým závislostiam a iným sociálno-patologickým javom je súčasťou preventívnych aktivít, ktoré sú zamerané na aktívnu ochranu detí a mládeže v zmysle dodržiavania medzinárodných dohovorov. Cieľom prevencie je rozvíjať, formovať a prehlbovať u žiakov praktické uplatňovanie zdravého životného štýlu. Preventívne opatrenia voči drogovým závislostiam a iným sociálno-patologickým javom sú jednou z foriem, ktoré prispievajú k humanizácii a demokratizácii školského prostredia.

**Hlavné úlohy**

1.Vychádzať z informácii:

- zo zdrojoch poznania a dát, právnych predpisov/dokumentov, webinárov s informáciami o šikanovaní a kyberšikanovaní, podcasty, manuály, príručky a programy s aktivitami, organizácie zaoberajúce sa kybernetickou bezpečnosťou, metodické a podporné materiály

- Výskumy z oblasti prevencie.

- Prieskum, tabak, alkohol, drogy. VÚDPaP, 2018

- Vplyv legálnych a nelegálnych drog na život žiakov ZŠ a SŠ.

- Ďalšia podpora- Viac ako ni/c/k, Odpíšeme Ti, Poradňa IPčko, Nedaj sa, hovor o tom!, Detstvo bez násilia, Služby Národného centra kybernetickej bezpečnosti SK-CERT,...

2. Vychádzať z metodických materiálov, usmernení a odporúčaní vydaných a schválených Ministerstvom školstva Slovenskej republiky.

3. Vypracovať školský a triedny program bezpečnosti a prevencie šikanovania.

4. Vypracovať školskú stratégiu prevencie kriminality.

5. Vypracovať školskú stratégiu v rámci prevencie rizikového správania sa žiakov.

6. Vzdelávať sa v oblasti prevencie drogových závislostí a iných sociálno-patologických javov podľa ponuky MPC a ďalších subjektov poskytujúcich vzdelávanie pedagógov.

7. Prehlbovať vedomie žiakov o rizikách drogových závislostí a iných sociálno-patologických javov.

8. Intenzívne spolupracovať v rámci prevencie drogových závislostí a iných sociálno-patologických javov s vedením školy, triednymi učiteľmi, výchovným poradcom a ostatnými pedagogickými zamestnancami školy, žiakmi a rodičmi.

9. Viesť písomné záznamy o riešení konkrétnych prípadov šikanovania a iných sociálno-patologických javov.

10. Prehlbovať spoluprácu školy s preventívnymi poradenskými a inými odbornými zariadeniami, ako aj s mimovládnymi organizáciami zaoberajúcimi sa prevenciou školských patologických javov.

11. Koordinovať a metodicky usmerňovať preventívnu protidrogovú výchovu a informačnú činnosť pedagogických zamestnancov školy pri dlhodobom a systematickom sledovaní a hodnotení vývinu žiakov ohrozených drogovou závislosťou alebo inou sociálnou patológiou, ako napríklad delikvenciou, šikanovaním a kyberšikanovaním, kriminalitou, rôznymi formami týrania a iné.

12. Priebežne monitorovať a hodnotiť sociálnu atmosféru v triedach a v škole.

13. Vytvárať podmienky pre pozitívnu klímu školy, ktorá podporuje pocit bezpečia a motivuje žiakov k aktívnej práci v škole.

14. Zamerať sa na prevenciu rizikového správania sa žiakov v rámci procesu ich dospievania – pohlavné ochorenia, obchodovanie s ľuďmi, sexuálne zneužívanie, dôsledky včasného aktívneho sexuálneho života a iné.

15. Podieľať sa na tvorbe a realizácii intervenčných a rozvíjajúcich programov v rámci eliminácie nežiaduceho správania sa žiakov, realizovať účinné postupy riešenia prípadných sociálno-patologických javov, s cieľom naučiť žiakov preberať zodpovednosť za svoje správanie resp. konanie.

16. Zabezpečiť ochranu žiakov pred všetkými formami fyzického a psychického násilia, poškodenia alebo zneužitia, zanedbávania alebo nedbalého zaobchádzania vrátane sexuálneho zneužívania – prípadné podozrenie alebo výskyt uvedených javov bezodkladne riešiť s kompetentnými orgánmi, napríklad Úradom práce, sociálnych vecí a rodiny, pediatrom, políciou, CPP.

17. Venovať pozornosť upevňovaniu fyzického a duševného zdravia, telesnému a pohybovému rozvoju žiakov – posilňovať zdravý životný štýl žiakov a realizovať programy na podporu zdravia, napríklad Svetový deň výživy, Svetový deň mlieka v školách, Svetový deň duševného zdravia, Svetový deň - pohybom k zdraviu, Svetový deň bez tabaku, Svetový deň rodiny a iné.

18. Zapojiť jednotlivé predmetové komisie do preventívnych aktivít prostredníctvom úzkej spolupráce s vedúcimi príslušných predmetových komisií. Začlenenie globálneho vzdelávania- zvyšovať povedomie žiakov o globálnych témach.

19. Zefektívniť prácu triednych učiteľov v rámci triednických hodín v oblasti prevencie drogových závislostí a iných sociálno-patologických javov.

20. Poskytovať žiakov odbornú pomoc v rámci predchádzania a prípadnej eliminácie drogových závislostí a iných sociálno-patologických javov.

21. Vytvárať v škole priaznivé multikultúrne prostredie – napomôcť žiakov porozumieť iným kultúram, rešpektovať zvyky a tradície iných kultúr. Zamerať sa na prevenciu radikalizmu a extrémizmu.

22. Informovať žiakov, ich rodičov resp. zákonných zástupcov o činnosti preventívnych, poradenských a iných odborných služieb koordinátora prevencie drogových závislostí a iných sociálno-patologických javov.

23. Informovať rodičov o aktivitách školy v rámci prevencie a prípadnej eliminácie drogových závislostí a iných sociálno-patologických javov.

24. Aktualizovať nástenku venovanú problematike drogových závislostí a iných sociálno-patologických javov.

25. Organizovať rôzne aktivity na podporu prevencie drogových závislostí a iných sociálno-patologických javov – besedy, prednášky, dotazníky, zapájanie sa do súťaží, športové aktivity a iné.

25. Plniť stanovené úlohy školským výchovným poradcom v otázkach drogovej prevencie.

26. Podieľať sa na zlepšení podmienok pre mimoškolské aktivity, rozvíjať záujmové činnosti a tvorivosť žiakov.

**Aktivity**

1. Prieskum pomocou dotazníka zameraný na zistenie úrovne informovanosti žiakov týkajúcej sa nebezpečenstiev, hrozieb a dôsledkov užívania omamných látok.

2. Prieskum pomocou dotazníka zameraný na identifikáciu javov sociálnej patológie – šikanovanie.

3. Prieskum pomocou dotazníka zameraný na identifikáciu javov sociálnej patológie – domáce násilie.

4. Spolupráca s CPP, Úradom práce, sociálnych vecí a rodiny, Regionálnym úradom verejného zdravotníctva.

5. Tvorba tematických násteniek.

6. Realizácia prevencie v rámci predmetov občianska náuka, rímskokatolícke náboženstvo, biológia, chémia, geografia, dejepis, výchova umením a v rámci triednických hodín.

7. Využívanie videoprogramov a programov resp. projektov prevencie.

8. Informovanie rodičov o rizikách drogovej závislosti a iných sociálno-patologických javoch, ako aj o prevencii a opatreniach voči ich predchádzaniu a eliminácii zo strany školy – konzultácie s koordinátorom prevencie drogových závislostí a iných sociálno-patologických javoch, informatizácia rodičov v rámci plenárneho rodičovského združenia a školskej webovej stránky.

9. Využívanie schránky dôvery.

10. Publikovanie článkov zameraných na prevenciu voči drogovým závislostiam a iným sociálno-patologickým javom v školskom časopise.

**Časový harmonogram preventívnych aktivít**

Poznámka: Plán práce resp. časový harmonogram preventívnych aktivít sa v priebehu školského roka môže dopĺňať a reflektovať na ponúkané a v prípade konkrétnej situácie si vyžadujúce a neodkladné aktivity.

**September**

1. Oboznámiť vedenie školy a pedagogických zamestnancov a úlohách a aktivitách koordinátora prevencie drogových závislostí a iných sociálno-patologických javoch pre príslušný školský rok.

2. Oboznámiť žiakov so školským poriadkom, o právach a povinnostiach žiakov, ktoré zo školského poriadku vyplývajú.

3. Nadviazať na spoluprácu, ako aj zorganizovať spoluprácu s CPP a inými kompetentnými orgánmi a organizáciami v rámci preventívnych aktivít školy pre príslušný školský rok.

4. Tvorba nástenky pri príležitosti Svetového dňa mlieka na školách (25. 09.), spolupráca s vedúcou školskej jedálne.

5. V rámci plenárneho rodičovského združenia informovať rodičov a zákonných zástupcov žiakov o aktivitách a preventívnych opatreniach školy v rámci prevencie drogových závislostí a iných sociálno-patologických javov.

6. Aktualizácia webovej stránky školy.

7. Monitorovanie schránky dôvery.

**Október**

1. Podpora kampane Svetový deň duševného zdravia (10. 10.) – diskusia na danú tému v rámci triednických hodín.

2. Tvorba nástenky pri príležitosti Svetového dňa výživy (16. 10.) a Svetového dňa jablka (13. 10.). V spolupráci s triednymi učiteľmi a vedúcou školskej jedálne zorganizovať celoškolskú ochutnávku domácich odrôd jabĺk.

3. V spolupráci s triednymi učiteľmi monitorovanie klímy tried prvého a piateho ročníka – ako sa žiaci prvého ročníka adaptovali na školské prostredie a žiaci piateho ročníka na prostredie 2. stupňa.

4. Monitorovanie schránky dôvery.

**November**

1. Zorganizovať prieskum pomocou dotazníka zameraný na zistenie úrovne informovanosti žiakov týkajúcej sa nebezpečenstiev, hrozieb a dôsledkov užívania omamných látok pri príležitosti Európskeho týždňa boja proti drogám.

2. Tvorba nástenky s protidrogovou tematikou a dôsledkami drogových závislostí.

3. Tvorba nástenky pri príležitosti Svetového dňa prevencie týrania a zneužívania detí (19. 11).

4. Publikácia článkov v školskom časopise zameraných na prevenciu voči drogovým závislostiam a formách týrania a zneužívania detí.

5. Som na svete rád/a – diskusia so žiakmi na triednických hodinách o ich záľubách, voľno-časových aktivitách.

6. Monitorovanie schránky dôvery.

**December**

1. Zapojenie sa do kampane Červené stužky pri príležitosti Svetového dňa boja proti HIV/AIDS (1. 12.).

2. Beseda – Prevencia rizikového správania

3. Výzdoba tried s vianočnou tematikou.

4. Tvorba nástenky pri príležitosti Dňa ľudských práv (10. 12).

5. Monitorovanie schránky dôvery.

**Január**

1. Zorganizovať prieskum pomocou dotazníka zameraný na identifikáciu javov sociálnej patológie – šikanovanie. Beseda- Prevencia šikanovania a kyberšikanovania.

2. V spolupráci s triednymi učiteľmi viesť so žiakmi diskusiu, v rámci triednických hodín, o pozitívnych vlastnostiach žiakov pri príležitosti Dňa komplimentov (24. 01.).

3. Aktualizácia webovej stránky školy.

4. Monitorovanie schránky dôvery.

**Február**

1. Organizovanie celoškolskej aktivity na tému: „Napíš tomu, koho chceš potešiť“, pri príležitosti Dňa zaľúbených (14. 02.).

2. V spolupráci s triednymi učiteľmi monitorovanie školskej klímy a klímy príslušných tried.

3. Monitorovanie schránky dôvery.

**Marec**

1. V spolupráci s triednymi učiteľmi viesť so žiakmi diskusiu o hrozbách a dôsledkoch terorizmu pri príležitosti Európskeho dňa na pamiatku obetí terorizmu (11. 03.).

2. Tvorba nástenky pri príležitosti Dňa zápasu za ľudské práva (25. 03.).

3. Publikácia článku v školskom časopise na tému Práva dieťaťa – informovanie žiakov o Medzinárodnom dohovore o právach dieťaťa pod záštitou OSN a webových stránkach na danú tému.

4. Pri príležitosti Dňa bielej stužky – ochrana počatého života (25. 03.) tvorba nástenky v rámci témy Práva dieťaťa, v spolupráci s pedagógmi viesť na hodinách občianskej náuky a rímskokatolíckeho náboženstva diskusiu o interrupcii a právach na život už v období prenatálneho vývinu dieťaťa.

5. Monitorovanie schránky dôvery.

**Apríl**

1. Pri príležitosti Medzinárodného dňa bez násilia (04. 04.) zorganizovať prieskum pomocou dotazníka zameraný na identifikáciu javov sociálnej patológie – domáce násilie.

2. Beseda pri príležitosti Svetového dňa zdravia (07. 04.) .

3. Pri príležitosti Svetového dňa zdravia (07. 04.) tvorba nástenky s tematikou zdravého životného štýlu, prevenciou obezity, kardiovaskulárnych ochorení a s informáciami o živote s cukrovkou.

4. Pri príležitosti Dňa boja proti rakovine (12. 04.) zapojenie sa do kampane Deň narcisov.

5. Pri príležitosti Dňa Zeme (22. 04.) tvorba nástenky s tematikou potreby a možnostiach ochrany životného prostredia a diskusia na danú tému so žiakmi na hodinách Environmentalistiky.

6. Aktualizácia webovej stránky školy.

7. Monitorovanie schránky dôvery.

**Máj**

1. Pri príležitosti Svetového dňa – pohybom k zdraviu (10. 05.) zorganizovať s spolupráci s pedagógmi telesnej výchovy  a biológie Dni športu.

2. Zorganizovať kontrolný prieskum pomocou dotazníka zameraný na identifikáciu javov sociálnej patológie – šikanovanie, domáce násilie.

3. Pri príležitosti Svetového dňa bez tabaku (31. 05.) tvorba nástenky o rizikách fajčenia a predchádzaniu drogových závislostí.

4. Pri príležitosti Svetového dňa rodiny (15. 05.) viesť so žiakmi diskusiu o hodnotách rodiny, a to v spolupráci s triednymi učiteľmi na triednických hodinách a pedagógmi na hodinách Občianskej náuky.

5. Publikácia článku v školskom časopise na tému rodina, jej hodnoty a postavenie v spoločnosti.

6. Zorganizovať kontrolný prieskum pomocou dotazníka zameraný na zistenie úrovne informovanosti žiakov týkajúcej sa nebezpečenstiev, hrozieb a dôsledkov užívania omamných látok pri príležitosti Európskeho týždňa boja proti drogám.

7. Monitorovanie schránky dôvery.

8. Aktualizácia webovej stránky školy.

**Jún**

1. Pri príležitosti Svetového dňa životného prostredia (05. 06.) v spolupráci s vedením školy a pedagógmi organizovanie upratovania areálu a okolia školy.

2. Pri príležitosti Svetového dňa proti detskej práci (12. 06.) tvorba nástenky zameranej na riziká ako stať sa obeťou obchodovania a ľuďmi a ako daným sociálno-patologickým javom možno predchádzať.

3. Monitorovanie schránky dôvery.

4. Vyhodnotenie celoročnej činnosti práce koordinátora prevencie drogových závislostí a sociálno-patologických javov.

Dátum: 04.09.2023

Vypracovala: Mgr. Martina Kučáková